Rossiya-Ukraina urushi ikkinchi yilga qadam bosar ekan,
Moldovaning Dnestrboʻyi mintaqasida keskinlik avj ola boshladi.
Moldova 1991 yil avgust oyida Sovet Ittifoqidan ajralib, mustaqilligini e'lon qildi.
Oradan ko‘p o‘tmay Dnestr daryosining sharqiy qirg‘og‘ida joylashgan Dnestrboʻyi
Kreml tomonidan qo‘llab-quvvatlangan holda bir tomonlama tartibda o‘z mustaqilligini e’lon qildi.
Biroq, BMTga a’zo birorta davlat bu hududni hozirgacha rasman tan olmagan.
Dnestrboʻyi hududining o'z mustaqilligini e'lon qilishi
rossiyaparast bo'lginchilar va moldovaliklar o'rtasida qurolli
to'qnashuvlarga turtki berdi.
Bu mojarolar 1992 yil 22 iyulda sulh bitimi bilan yakunlandi.
Dnestrboʻyi Moldova hududida joylashganiga qaramay,
o'zining siyosiy tuzilmasi, parlamenti, armiyasi,
politsiya kuchlari va pochta tizimiga ega.
Rossiyaparast bo'lginchilar uzoq vaqtdan beri mintaqani
hududdagi eng yirik shahar Tiraspoldan boshqarib keladi.
Tiraspol Ikkinchi jahon urushidan beri
Moskvaning eng yirik qurol omboriga mezbonlik qiladi.
Bu masala yaqin kunlarda Moskvaning
Ukraina ushbu rossiyaparast hududga qarshi qurolli
hujumga tayyorlanganini iddao qilishi bilan kun tartibiga chiqdi.
Kreml qolaversa, bu hududga hujumda o'ta millatchi Azov
jangari guruhi ishtirok etishini ilgari surdi.
Biroq, Dnestrboʻyi hukumati
mintaqada jiddiy xavf yo‘qligini ta’kidlamoqda.
Shunga qaramay, Rossiya tinchlikparvar kuchlari
Dnestrboʻyi hududida uch oy davomida
harbiy mashg‘ulotlar o‘tkazishi ma’lum qilindi.
Moskva qolaversa, Ukrainaning Dnestrboʻyiga
to‘g‘ridan-to‘g‘ri tahdid solayotgani haqidagi iddaosini ham rad etdi.